મુંબઈ, 14 જુલાઈ : સલમાન ખાન બૉલીવુડના એવા ચમકતા સિતારા છે કે જેમને જોવા યુવતીઓ જ નહીં, પણ યુવાનોમાં પણ સ્પર્ધા હોય છે. ફિલ્મમાં પોતાના હીરો સલમાનના ડ્રેસ-અપથી માંડી હૅરસ્ટાઇલ સુધી યુવાન હંમેશા કૉપી કરે છે. જો વાત કરીએ, તો તેરે નામ ફિલ્મમાં સલમાનના વાળની સ્ટાઇલ ઘણા યુવાનોએ અપનાવી હતી. સલમાનને જેટલો પ્રેમ તેમના ફૅન્સ કરે છે, એટલો જ પ્રેમ સલમાન પણ ફૅન્સને કરે છે. એટલે જ તો સલમાન ખાન પોતાના ફૅન્સ સામે ઈદ પ્રસંગે નવી મૂવી લઈને રજૂ થાય છે. સલમાનની વૉન્ટેડ, બૉડીગાર્ડ, એક થા ટાઇગર, દબંગ જેવી તમામ ફિલ્મો ઈદે જ રિલીઝ થઈ અને સુપરહિટ પણ રહી.